《和南剑水阁》
宋代·赵希逢

莫把铅刀比莫邪，匣藏文采锁烟霞。
可怜建水踪犹梗，因忆洛烟酒与花。
寸念空劳驰北闻，真经早合诵南华。
几回魂断云山外，一掬乡心未到家。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。